**Házirend kiegészítés a 2022/23-as tanévre.**

COVID veszélyhelyzet helyi protokollja

A Kaposvári Klebelsberg Középiskolai Kollégium járványügyi készenlét időszakára vonatkozó helyi szabályai a koronavírus elleni védekezés érdekében.

ALAPVETÉS: A kollégiumi életben kizárólag egészséges, tüneteket nem mutató, magát egészségesnek érző diák vehet részt.

**Aktuális változás 2022. szept. 15-től**

BM intézkedési terv 7. verziója alapján

1. Koronavírus tüneteket mutató személyt azonnal el kell különíteni a kollégiumban.
2. A tanulók kötelesek jelezni esetleges betegségre utaló panaszaikat a nevelőtanárnak, aki kikérdezi a tanulót egészségi állapotáról, panaszok esetén hőmérsékletet mér és a helyben szokásos módon elkülöníti a tanulót és értesíti a szülőt a további teendőkről. Többszörös tünetegyüttes vagy láz esetében javasolt a tanuló otthonába bocsájtása.
3. Igazolt Covid-19 fertőzés esetén a területi népegészségügyi hatóságot tájékoztatni kell.
4. A Covid + tanulóval szoros kontaktba került tanuló, aki nem mutat tüneteket, nem kell hazaküldeni a kollégiumból, de 5 napig kötelezett szájat és orrot eltakaró maszk használatára.

**Aktuális változás 2022. aug. 28-tól visszavonásig:**

Beköltözés alkalmával tanulónként 2 fő segítheti a tanuló kollégiumi helyének elfoglalását.

Továbbra is elvárás belépéskor a testhő mérése és a kéz fertőtlenítése.

A kollégiumi tanévnyitón a tanulón kívül 1 szülő, gondviselő jelenlétét kérjük.

Beköltözéskor szülői, gondviselői, nagykorú nyilatkozat leadása kötelező.

**Igazoltan fertőzött személlyel kontaktba kerülő oltott tanuló tünetmentesség esetében maradhat a kollégiumban, az oltatlan személynek otthonába kell távoznia és tünetmentesség esetén 5 nap múlva térhet vissza.**

**Kollégiumban végzett tesztelés pozitív eredményét a kollégium orvos jelenti be és jelenti vissza.**

Aktuális változás 2022. március 7-től:

1. A kollégium vezetője megszünteti az előzetesen kötelezően elrendelt maszkhasználatot a kollégiumba belépők és kollégiumban tartózkodók számára, összhangban az általános járványügyi rendelkezésekkel.
2. Továbbra is kötelező a belépők számára a testhő mérése és a kéz fertőtlenítése.

Aktuális változás január 17-től röviden:

1. A kollégium vezetője által elrendelt kötelező maszk használat továbbra is él a kollégium egész területén minden belépő számára.
2. Amennyiben egy tanuló esetében Covid-19 fertőzés igazolódik, az illető a járványügyi döntésnek megfelelően 7 nap karanténba kerül, amely 7 nap után akkor kerülhet megszüntetésre, ha a beteg már legalább 2 napja láztalan és légúti tünetei megszűntek. Három nap tünetmentesség esetén, a tünetek kezdetétől számított 5. napon végzett negatív gyorsteszt eredmény esetén az elkülönítés feloldható, és a tanuló visszatérhet az intézménybe.
3. Igazolt Covid-19 fertőzés esetén a területi népegészségügyi hatóságot tájékoztatni kell.
4. Igazolt Covid-19 fertőzött személy szoros kontaktjaként (szobatárs) a nem oltott tanulónak 5 napig karanténban kell tartózkodni.
5. A tanuló a kollégiumba orvosi igazolással VAGY a karanténra vonatkozó határozatban rögzített időpontot követően térhet vissza.
6. A szülő továbbra is köteles a kollégiumot értesíteni, ha gyermekénél koronavírus-gyanú vagy igazolt fertőzés van.
7. **A legfontosabb, már eddig is ismert alapszabályok:**

A jelenlegi új koronavírus járvány cseppfertőzéssel, direkt módon terjed, azaz a vírus terjedése szempontjából a legnagyobb veszélyt a megbetegedett köhögő, tüsszögő, lázas ember jelenti.

**Tünetek észlelése esetén a Nemzeti Népegészségügyi Központ aktuális eljárásrendje szerint kell gondoskodni orvosi vizsgálatról. (www.nnk.gov.hu).**

1. Aki lázas, rosszul érzi magát, felső légúti tünetei vannak, köhög, semmiképpen ne jöjjön közösségbe. Ha már a közösségben észlel tüneteket, jelezze problémáját bármelyik tanárának, aki elkülöníti a tanulót. A kijelölt elkülönítő az I. emelet mozgáskorlátozott szobái és a fsz-i egészségügyi blokk betegszobái. Az elkülönítőbe csak az arra jogosult személy léphet be megfelelő védőfelszerelés birtokában.
2. Elkülönítés esetén értesíteni kell a kollégiumorvost, aki az érvényes eljárásrend szerint dönt a további teendőkről. A beteg tanuló felügyeletét ellátó személynek kesztyű és maszk használata kötelező. A kollégium vezetését is tájékoztatni kell, aki igazolt Covid fertőzés estén tájékoztatja az ÁNTSZ-t és a fenntartót.
3. Kiskorú tanulók esetén a szülők értesítéséről is gondoskodnia kell a kollégiumnak. Betegség után a tanuló csak orvosi igazolással jöhet vissza a kollégiumba. A szülő haladéktalanul köteles értesíteni a kollégiumot és az iskolát, ha gyermekénél igazolt fertőzés van.
4. Ha a szobatársak észlelnek egymáson jellegzetes tüneteket, szintén azonnal szóljanak az ügyeletes tanárnak, hiszen valamennyi kollégista és dolgozó közös felelőssége és érdeke az egészséges környezet megtartása.
5. Alaposan és gyakran mossunk kezet, langyos vízben, minimum 30 másodpercig, követve a helyes kézmosás szabályait. Kollégiumba érkezéskor, különböző közösségi terek használata után, étkezés előtt és után, WC használat előtt és után.
6. Ügyeljünk arra, hogy ne nyúljunk az arcunkhoz és csak zsebkendőbe vagy annak hiánya esetén a könyökhajlatunkba köhögjünk, tüsszentsünk, és a használt zsebkendőt azonnal dobjuk ki.
7. Kerüljük a szoros testi kontaktust (kézfogás, puszi, ölelés, összebújás).
8. **Helyi járványügyi protokoll**
   1. Fertőzésre utaló tünetek esetében a tanuló azonnal elkülönítésre kerül a kijelölt szobában (amennyiben nincs már ápolónő az épületben), vagy betegszobában, időszaktól függően.
   2. Covid-19 vírus tünetészlelése esetében kitöltésre kerül a fertőzés gyanús eset dokumentálása c. lap. Kitöltése akkor az észlelő csoportvezető feladata, ha az ápolónő már nincs az épületben. Ha a csoportvezető sincs már az épületben, akkor az ügyeletespedagógus rögzíti az elkülönítés okát, és másnap reggel leadja az ápolónőnek.
   3. A csoportvezető vagy ügyeletes tanár vagy ápolónő értesíti az elkülönítésről a szülőt, aki köteles gyermekét hazavinni, otthon a körzeti orvosnak bejelenteni és a körzeti orvos további utasításai szerint eljárni.
   4. Amennyiben tesztelésre kerül sor, a szülő köteles a csoportvezető tanárt értesíteni a teszt eredményéről és további teendőiről.
   5. Ha a szülő jelezte a kollégiumnak a teszt eredményét, akkor pozitív teszt esetében a kollégium bejelenti a Kaposvári Járási Kormányhivatal Népegészségügyi osztályának az esetet (82-528-430 vagy 82-795-84) és a főosztály további utasításai szerint eljár. A pozitív esetet bejelenti a fenntartó Kaposvári Tankerületi Központnak is (82-795-233).
   6. Amennyiben nem kerül sor a tesztelésre, a tanuló csak a körzeti orvos visszaengedő nyilatkozatával, igazolásával jöhet vissza a kollégiumba.
   7. A kollégium járványügyi esetekben is kölcsönösen együttműködik a tanuló középiskolájával. Amennyiben a középiskolában történik a tanuló tüneteinek észlelése, a középiskola elkülöníti a tanulót, értesíti a szülőt és a tanuló ezek után kerül elkülönítésre a kollégiumba, ahonnan az előírások szigorú betartásával otthonába távozik a szülő, gondviselő kíséretében. Fertőzés gyanú esetében a tanuló számára tömegközlekedéssel történő utazás nem javasolt.
   8. A kollégium hetente frissíti az aktuális adatait a honlapján.
9. **Fokozott fertőtlenítés, higiéniai szabályok**
10. A köhögéssel, tüsszentéssel a különböző felületekre került vírus inaktiválása érdekében fokozottan ügyelni kell a kollégium területének tisztaságára, a napi fertőtlenítő takarítás elvégzésére. Ez a kollégium feladata. A fertőtlenítő takarítás során kiemelt figyelmet kell fordítani arra, hogy a kézzel gyakran érintett felületek (ilyenek pl. az ajtókilincsek, korlátok, villanykapcsolók, mosdók csaptelepei, asztalok, konyhák stb.) vírusölő hatású szerrel fertőtlenítésére kerüljenek.
11. A szociális helységekben (mosdók) biztosítani kell a szappanos kézmosási lehetőséget, melyet lehetőség szerint vírusölő hatású kézfertőtlenítési lehetőséggel kerül kiegészítésre. A bejáratnál beérkezéskor szükséges az alkoholos kézfertőtlenítő használata. A lakó szinteken szintén ajánlott ezek rendszeres használata.
12. A kollégiumba érkező tanulónak rendelkeznie kell arcvédő szájmaszkkal (lehetőleg többel, amely vagy cserélhető, vagy mosható), kézfertőtlenítővel személyes használatra és papírzsebkendővel is.
13. A közösségi helyiségekben (aulákban) cél, hogy kevesen tartózkodjanak egyszerre. Tilos a kollégium közösségi helyiségeiben csoportosulni. 10 főnél több személy együttesen már csoportnak minősül. A négyágyas szobákban 4 főnél több személy nem tartózkodhat egyidejűleg. A fürdőszobákban egyszerre maximum 2 személy tartózkodás javasolt. A teakonyhában csak 2 személy tartózkodjon egy időben, ilyenkor a szájmaszk használata kötelező.
14. Javasolt beszélgetések alkalmával a 1,5 méteres távolság megtartása. Az elvárható magatartás gyakorlása minden kollégista számára kötelező. Szándékos megsértés vagy felelőtlen magatartás további következményeket von maga után.
15. A hálókat tisztán kell tartani. Minden tanulónak kiemelt feladata ennek megtartása. Naponta többször szükséges a rendszeres szellőztetés. A szemetet, papírzsebkendőt, ételmaradékot a kukába kell tenni, majd levinni. A koszos ruhákat elkülönítetten tárolni, rendszeresen kimosni. Kollégiumba érkezéskor javasolt ruhát cserélni, átöltözni. Cipőket az előtérben elhelyezni. A takarítónők munkavégzéséhez az asztal felületéről, fürdőszoba polcokról, mosdókagylóról, zuhanytálcáról elpakolni. A reggeli szobaszemlére rendet kell tenni saját és társaink egészség megőrzése érdekében.
16. Étkezések alkalmával szigorúan kell értelmezni a következő szabályokat: étkezés előtt kötelező fél perces kézmosás, étkezés során 2-nél több fő ne üljön egy asztalhoz.
17. A kollégisták vendéget csak a szabadban, a kollégium udvarán fogadhatnak. Kizárólag beköltözéskor jöhet be segíteni 1 szülő a tanulók esetében, aki védettségi igazolással rendelkezik.
18. Hétvégi hazautazás utáni visszaérkezéskor szükséges a testhő mérése. A minden tanulót minden napon szükséges testhő mérésének központi elrendelése esetében a kollégiumba érkezés, belépés alkalmával történik a portánál.
19. Az ügyeletet ellátó tanárok, elrendelés esetében, kötelesek egyszer használatos gumikesztyűt és maszkot használni a szobákban.
20. A kollégium belső tereit külsős bérlők nem látogathatják, ők kizárólag a számukra kijelölt területen tartózkodhatnak. Az úszásra érkező 8 év alatti tanulók kísérője esetében kizárólag 1 fő védettségi igazolással rendelkező léphet be a kollégiumba.
21. A takarítók feladata, hogy naponta többször gondoskodjanak a kilincsek fertőtlenítéséről. A rendszergazda feladata a közös használatú informatikai eszközök napi fertőtlenítése. A konditerem eszközeit a takarítók fertőtlenítik naponta. A takarításhoz szükséges fertőtlenítő szereket és védőeszközöket a fenntartó biztosítja.
22. A kollégiumi dolgozók higiéniai utasításait a kollégisták és a kollégium szolgáltatásit igénybe vevők kötelesek betartani és végrehajtani.
23. **A kollégiumi élet szervezésével kapcsolatos szabályok**
24. Beköltözéskor a kollégium külön szabályokat alakít ki erre a napra, amiről tájékoztatja az érintetteket. Az épületbe belépni csak tünetmentesen és kontaktmentes lázmérés után lehet mindenkinek. Egy fő kísérő csak védettségi igazolás ellenében léphet be az intézmény területére.
25. Megbetegedésre utaló tünet esetén ne jöjjenek kollégiumba, iskolába!
26. Beköltözés alkalmával kerüljük a csoportosulást, hozzátartozó (1fő) csak a szükséges legrövidebb ideig tartózkodjon az épületben. Az épületen belül a beköltözés napján a maszk viselése nem kötelező, de lehetőség a közösségi térben.
27. A beköltözés hetében lehetőség szerint kerüljük a nem csoport vagy hálóközösségek közti találkozókat, kontaktusokat.
28. Hazautazás vagy visszaérkezés alkalmával is kötelező az aktuális helyzetnek megfelelő fokozott odafigyelés és felelős magatartás gyakorlása. A kollégiumba visszaérkezéskor mindenkinek részt kell vennie érintés nélküli testhőmérésben.
29. Kollégiumi foglalkozások megtartásában irányadóak az iskolai életszervezésére vonatkozó szabályok: lazább keretek, kisebb csoportok kialakítása.
30. Saját belátása szerint mindenki viselhet szájmaszkot, kivételt képeznek ez alól a kötelezően meghatározott, elrendelt esetek.
31. Szilenciumi időszakban szükséges a rugalmas és csúsztatott időbeosztás kialakítása, annak érdekében, hogy a lehető legkevesebb tanuló tartózkodjon egy időben, egy térben, és a nyugodt tanulás feltételei is adottak legyenek.
32. A folyosói torlódás elkerülése érdekében különösen fontos, hogy ne egy időben történjen tömegesen a szobák, és tantermek elhagyása. Kivételt képez ez alól veszélyhelyzet elhárítása.
33. Tematikus magas létszámú foglalkozások esetében szükséges a csoportok bontása, ajánlásként max.15-20 főnél ne legyen több tanuló együtt..
34. Amennyiben bármely közösségi térben nem biztosított a 1,5m-es távolság tartása, úgy maszk használata javasolt vagy elrendelhető.
35. A kollégium törekszik arra, hogy nagy létszámú hagyományos rendezvényei helyett kisebb létszámú eseményeket szervezzen.
36. Az AJTP programban résztvevő tanulóknak az idei évbe kizárólag belföldi programok, megszervezését teszi lehetővé.
37. A könyvtárba visszavitt dokumentumok 48 órás karanténba helyezés után kerülhetnek ismételten kiadásra.

A Koronavírussal kapcsolatban a [https://koronavirus.gov.hu](https://koronavirus.gov.hu/) hivatalos oldalon tud mindenki tájékozódni. Tünetek észlelése esetén a NNK aktuális eljárásrendje szerint kell gondoskodni vizsgálatról www.nnk.gov.hu.

A tanév Házirend kiegészítése a veszélyhelyzet változása esetében azonnal módosítható a járványügyi veszélyhelyzet ismeretében.

Kaposvár, 2021.aug.30.